د ننګرهار نمایندګۍ اړوند ښوونیز مرکز د ځوانو رضاکارانو لس کسیزی کمېټې میاشتېنۍ غونډه وکړه. نن دوشنبه د روان ۱۴۴۵ سپوږمیزکال د ربیع الاول میاشتې په 10مه نېټه، د افغانی سرې میاشتې د ننګرهار نمایندګۍ ریاست اړوند د ښوونیز مرکز د ځوانو رضاکارانو لس کسیزی کمېټې میاشتېنۍ غونډه وکړه. دغونډې په پیل کې د قــران عظـیم الشان د څو مبارکـــو آیتونو له تلاوت وروسته د ځوانو رضاکارانو د ښوونیز مرکز مدیر ډاکټر الفت الله الفت له لوری د رضاکارانو کمېټې غړو ته د ښه راغلاست ترڅنګ د دوی لاسته راوړنې وستایلې. همدارنګه نوموړی د تېرې میاشتې کړنې او د سرې میاشتې په ځانګړې اونۍ کې د رضاکارنو په شتون او اهمیت باندې د جلسې له ګډون والو سره معلومات شریک کړل. دیادونې وړ ده، چې یاده لس کسیزه کمېټه د چارو د ښه سمون په موخه هره میاشت په ورته ‌ډول ناستې تر سره کوی. 09:14 PM د ا.س.م د ننګرهار نشرات 09:14 PM Today سم